Diari Oficial de la Generalitat Valenciana


Sumari del DOGV 8906, del 16-09-2020 (2020/7203)

RESOLUCIÓ de 31 d'agost de 2020, del director general de Medi Natural i d'Avaluació Ambiental, pel qual s'actualitza l'annex de l'Ordre d'11 de juny de 2009, de la Conselleria de Medi Ambient, Aigua, Urbanisme i Habitatge, per la qual s'aproven directrius extraordinàries per a l'aprofitament, gestió i control del conill de muntanya a la Comunitat Valenciana, relatiu al llistat de termes municipals afectats per sobrepoblació de conill de muntanya.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8906

Data del DOGV
:   16-09-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/7203


Data del document
:   31-08-2020

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Resolució

Anàlisi jurídica

 Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica

RESOLUCIÓ de 31 d'agost de 2020, del director general de Medi Natural i d'Avaluació Ambiental, pel qual s'actualitza l'annex de l'Ordre d'11 de juny de 2009, de la Conselleria de Medi Ambient, Aigua, Urbanisme i Habitatge, per la qual s'aproven directrius extraordinàries per a l'aprofitament, gestió i control del conill de muntanya a la Comunitat Valenciana, relatiu al llistat de termes municipals afectats per sobrepoblació de conill de muntanya. [2020/7203]  
En els últims anys es detecten en algunes zones de la Comunitat Valenciana danys notables en cultius agrícoles com a conseqüència del considerable augment de les poblacions de conill de muntanya (Oryctolagus cuniculus). Per això, la Conselleria d'Agricultura, Desenvolupament Rural, Emergència Climàtica i Transició Ecològica ha treballat intensament a fi de mitigar aquests danys i controlar les poblacions de conill fins a portar-les a nivells acceptables.  
L'11 de juny de 2009, la Conselleria de Medi Ambient, Aigua, Urbanisme i Habitatge va aprovar l'ordre per la qual s'aproven directrius extraordinàries per a l'aprofitament, gestió i control del conill de muntanya a la Comunitat Valenciana (DOGV 6041, 23.06.2009), i es recullen en l'annex les zones i cultius afectats per sobrepoblació de l'espècie. Posteriorment, el 20 de novembre de 2018 es va actualitzar aquest annex pel fet que s'havien identificat noves àrees i territoris de la Comunitat Valenciana amb presència de danys significatius en cultius, produïts pel conill de muntanya; o en els quals existeixen factors de risc elevats perquè aquesta situació apareguera. Cal considerar que la dinàmica de la població és canviant, i que per tant, sorgeixen noves zones amb sobrepoblació i en desapareixen unes altres, i esdevé necessària, en conseqüència, una actualització periòdica d'aquesta delimitació. Així, a partir de la informació disponible en el Servei de Caça i Pesca i la remesa per ajuntaments, organitzacions professionals agràries, asseguradores, titulars cinegètics i altres administracions, s'han realitzat prospeccions per a identificar aquestes àrees en les quals conflueixen diversos factors de risc per a l'aparició de la problemàtica. A partir d'aquests treballs, es considera oportú actualitzar de nou els termes municipals afectats per la sobrepoblació.  
  
Vista la Llei 13/2004, de 27 de desembre, de caça de la Comunitat Valenciana.  
Vista l'Ordre d'11 de juny de 2009, de la Conselleria de Medi Ambient, Aigua, Urbanisme i Habitatge, per la qual s'aproven directrius extraordinàries per a l'aprofitament, gestió i control del conill de muntanya a la Comunitat Valenciana, i en particular, el que es disposa en la seua disposició addicional primera, d'acord amb la proposta de la Direcció General d'Agricultura, Ramaderia i Pesca, i en virtut de les competències que té atribuïdes aquesta Direcció General pel Decret 80/2016, d'1 de juliol, del Consell, de modificació del Decret 158/2015, de 18 de setembre pel qual s'aprova el Reglament orgànic i funcional de la Conselleria d'Agricultura, Medi Ambient, Canvi Climàtic i Desenvolupament Rural, resolc:  
  
  
Primer  
Actualitzar l'annex de l'Ordre d'11 de juny de 2009, de la Conselleria de Medi Ambient, Aigua, Urbanisme i Habitatge, per la qual s'aproven directrius extraordinàries per a l'aprofitament, gestió i control del conill de muntanya a la Comunitat Valenciana, en el qual es relacionen els municipis afectats per sobrepoblació, i el text refós de la qual es recull en l'annex d'aquesta resolució; s'hi indiquen també els municipis que s'hi incorporen i se n'exclouen mitjançant aquesta resolució.  
  
  
Segon  
La present resolució entrarà en vigor el dia de la publicació en el Diari Oficial de la Generalitat Valenciana.  
  
Contra la present resolució, que no posa fi a la via administrativa, podrà presentar-se un recurs d'alçada davant de la secretària autonòmica d'Emergència Climàtica i Transició Ecològica en el termini d'un mes des de l'endemà de la publicació en el Diari Oficial de la Generalitat Valenciana, d'acord amb el que es disposa en els articles 121 i 122 de la Llei 39/2015, d'1 d'octubre, del procediment administratiu comú de les administracions públiques.  
  
València, 31 d'agost de 2020.- El director general de Medi Natural i Avaluació Ambiental: Benjamín Pérez Rocher.  
  
  
ANNEX  
  
1. Municipis afectats per sobrepoblació de conill de muntanya.  
El llistat inclou 191 termes, que suposen una superfície de 946,397 hectàrees.  
  
A la província d'Alacant (81):  
- Comarca del Baix Segura (20): Albatera, Algorfa, Almoradí, Benejúzar, Benferri, Bigastro, Callosa del Segura, Catral, Dolores, Granja de Rocamora, Guardamar del Segura, Jacarilla, Los Montesinos, Orihuela, Pilar de la Horadada, Rojales, San Fulgencio, San Isidro, San Miguel de Salinas i Torrevieja.  
- Comarca del Baix Vinalopó (3): Crevillent, Elx i Santa Pola.  
- Comarca del Comtat (16): Agres, Alcocer de Planes, Alfafara, Almudaina, Benasau, Beniarrés, Benilloba, Benillup, Benimarfull, Cocentaina, Gaianes, Gorga, Millena, Muro de Alcoy, Planes i Quatretondeta.  
- Comarca del Vinalopó Mitjà (9): Aspe, Elda, Fondó de les Neus, Hondón de los Frailes, Monforte del Cid, Monòver, Novelda, Petrer i el Pinós.  
- Comarca de l'Alacantí (5): Alacant, Agost, el Campello, Mutxamel i Xixona.   
- Comarca de l'Alcoià (5): Banyeres de Mariola, Benifallim, Castalla, Penàguila i Tibi.  
- Comarca de l'Alt Vinalopó (5): Beneixama, Biar, el Camp de Mirra, Cañada i Villena.  
- Comarca de la Marina Alta (13): Benimeli, Benissa, Calp, Dénia, Gata de Gorgos, Llíber, Murla, Pedreguer, el Ràfol d'Almunia, Sanet y Negrals, Senija, Teulada i Xàbia.  
- Comarca de la Marina Baixa (5): Benimantell, el Castell de Guadalest, la Nucia, Relleu i La Vila Joiosa.  
  
A la província de Castelló (17):  
- Comarca del Baix Maestrat (5): Benicarló, San Rafael del Río, Sant Jordi, Traiguera i Vinaròs.  
- Comarca de la Plana Alta (8): Benlloc, Cabanes, la Pobla Tornesa, la Torre d'en Doménech, Torreblanca, Vall d'Alba, Vilafamés i Vilanova d'Alcolea.  
- Comarca de la Plana Baixa (4): Almenara, la Llosa, la Vall d'Uixó i Moncofa.  
  
A la província de València (93):  
- Comarca del Camp de Morvedre (8): Alfara de la Baronia, Algímia d'Alfara, Benavites, Estivella, Quart de les Valls, Quartell, Sagunt i Torres Torres.  
- Comarca del Camp de Túria (10): Benaguasil, Benissanó, Bétera, Casinos, Llíria, la Pobla de Vallbona, Marines, Nàquera, Riba-roja de Túria i Vilamarxant.  
- Comarca dels Serrans (2): Pedralba i Villar del Arzobispo.  
- Comarca de l'Horta Nord (7): Albuixech, el Puig de Santa Maria, Godella, la Pobla de Farnals, Massalfassar, Moncada i Puçol.  
- Comarca de l'Horta Sud (1): Picassent.  
- Comarca de la Canal de Navarrés (1): Anna.  
- Comarca de la Costera (13): Barxeta, Cerdà, Estubeny, la Font de la Figuera, la Granja de la Costera, l'Alcúdia de Crespins, Llanera de Ranes, la Llosa de Ranes, Moixent, Montesa, Rotglà i Corbera, Vallada i Xàtiva.  
- Comarca de la Foia de Buñol (4): Alborache, Cheste, Chiva i Godelleta.  
- Comarca de la Plana d'Utiel-Requena (7): Camporrobles, Caudete de las Fuentes, Fuenterrobles, Requena, Utiel, Venta del Moro i Villargordo del Cabriel.  
- Comarca de la Ribera Alta (4): Alfarp, Montroi, Real i Turís.  
- Comarca de la Safor (2): Alfauir i Castellonet de la Conquesta.  
- Comarca de la Vall d'Albaida (34): Agullent, Aielo de Malferit, Aielo de Rugat, Albaida, Alfarrasí, Atzeneta d'Albaida, Bèlgida, Bellús, Beniatjar, Benicolet, Benigànim, Benissoda, Benissuera, Bocairent, Bufali, Carrícola, Castelló de Rugat, Fontanars dels Alforins, Guadasséquies, Llutxent, Montaverner, Montitxelvo, l'Olleria, Ontinyent, Otos, el Palomar, Pinet, la Pobla del Duc, Quatretonda, Ráfol de Salem, Rugat, Salem, Sempere i Terrateig.  
  
2. Relació de municipis incorporats mitjançant la present resolució.  
  
La relació de termes municipals que s'incorporen respecte a la Resolució de 20 de novembre de 2018 són els següents (total 21).  
A la província d'Alacant (9):  
- Comarca del Baix Segura (1): San Fulgencio.  
- Comarca del Vinalopó Mitjà (1): Petrer.  
- Comarca de l'Alacantí (1): Mutxamel.  
- Comarca de l'Alcoià (3): Benifallim, Castalla i Tibi.  
- Comarca de la Marina Alta (1): Calp.  
- Comarca de la Marina Baixa (2): Benimantell i el Castell de Guadalest.  
  
A la província de València (12):  
- Comarca del Camp de Morvedre (1): Estivella.  
- Comarca del Camp de Túria (4): Benaguasil, Benissanó, Casinos i Nàquera.  
- Comarca de l'Horta Nord (3): Albuixech, Godella i Massalfassar.  
- Comarca de la Canal de Navarrés (1): Anna.  
- Comarca de la Costera (1): Moixent.  
- Comarca de la Safor (2): Alfauir i Castellonet de la Conquesta.  
  
3. Relació de municipis exclosos mitjançant la present resolució.  
  
La relació de termes municipals que s'exclouen respecte a la Resolució de 20 de novembre de 2018 són els següents (total 9).  
A la província d'Alacant (2):  
- Comarca de la Marina Alta: el Poble Nou de Benitatxell.  
- Comarca de la Marina Baixa: Callosa d'en Sarrià.  
A la província de València (6):  
- Comarca de la Ribera: Alberic, Algemesí i Benifaió.  
- Comarca de la Costera: el Genovés  
- Comarca del Camp de Túria: Faura i Gilet.  
A la província de Castelló (1):  
- Comarca el Baix Maestrat: Rossell.